
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 157
                                                                    27 august 2026
privind aprobarea Planului Urbanistic Zonal - 

”Lotizare teren și stabilire reglementări în vederea construirii de locuințe unifamiliale”, 
în municipiul Sighișoara, localitate componentă Aurel Vlaicu, f.nr.
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.178/11.08.2026 şi la Consiliul Local Sighișoara cu nr. 29.965/19.08.2026, de referatul de aprobare, înregistrat cu nr. 29.177/11.08.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită succesiv, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. FABO STUDIO CONCEPT S.R.L., pentru beneficar Beiu Eugeniu, în vederea aprobării Planului Urbanistic Zonal – ”Lotizare teren și stabilire reglementări în vederea construirii de locuințe unifamiliale”, în municipiul Sighișoara, localitate componentă Aurel Vlaicu, f.nr.;

Având în vedere prevederile Hotărârii Consiliului Local Sighișoara nr. 87/28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare și funcționare a acesteia și ale Hotărârii Consiliului Local Sighișoara nr. 85/28.04.2022 pentru modificarea componenței nominale a Comisiei Tehnice de Amenajare a Teritoriului şi Urbanism - membrii cu drept de vot - aprobată prin Hotărârea Consiliului Local Sighișoara nr. 87/28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare şi funcţionare a acesteia;

Având în vedere că documentația menționată mai sus a fost analizată și avizată în ședința Comisiei tehnice județene de amenajare a teritoriului și urbanism, fiind emis avizul favorabil nr. 8/18.05.2026;

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;
Având în vedere Raportul de specialitate al Direcției Arhitect Șef, înregistrat cu nr. 29.176/11.08.2026, prin care se propune aprobarea Planului Urbanistic Zonal - ”Lotizare teren și stabilire reglementări în vederea construirii de locuințe unifamiliale”, în municipiul Sighișoara, localitate componentă Aurel Vlaicu, f.nr.;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi lit. “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
          H O T Ă R Ă Ş T E:
Art. 1. (1) Se aprobă Planul Urbanistic Zonal - ”Lotizare teren și stabilire reglementări în vederea construirii de locuințe unifamiliale”, în municipiul Sighișoara, localitate componentă Aurel Vlaicu, f.nr., beneficiar Beiu Eugeniu, potrivit anexei, care face parte integrantă din prezenta și se află în păstrarea Compartimentului Autorizări și Urbanism - Direcția Arhitect Șef din cadrul Municipiului Sighișoara.
(2) Documentația menționată și aprobată la art. 1 alin. (1) din prezenta hotărâre reglementează: 

FUNCȚIUNI PREDOMINANTE: locuințe individuale;

AMPLASAREA CLĂDIRILOR FAŢĂ DE ALINIAMENT

 - sunt permise retrageri de la aliniament.

AMPLASAREA CLĂDIRILOR FAŢĂ DE LIMITELE POSTERIOARE ŞI LATERALE ALE PARCELELOR

- retragerile față de limitele laterale a parcelei vor fi conforme cu planșa de mobilare a terenului, dar nu mai puțin de 3,0 metri.

- retragerea faţă de limita posterioară a parcelei va fi cel puţin de 5,0 metri sau jumatate din înalțimea clădirilor.

AMPLASAREA CLĂDIRILOR UNELE FAŢĂ DE ALTELE PE ACEEAŞI PARCELĂ
- distanţa minimă dintre clădirile de pe aceeaşi parcelă va fi de minim 3,0 metri;

CIRCULAŢII ŞI ACCESE

 - parcela este construibilă numai dacă are asigurat un acces carosabil de minim 4,0 metri lățime dintr-o circulaţie publică în mod direct sau prin drept de trecere legal obţinut prin una din proprietăţile învecinate.

ÎNĂLŢIMEA MAXIMĂ ADMISIBILĂ A CLĂDIRILOR

- înălţimea maximă a clădirilor va fi de maximum P+E (M).

PROCENT MAXIM DE OCUPARE A TERENULUI (POT) 

POTmax  

25 % pentru terenuri cuprinse între 500 - 1000 mp

20 % pentru terenuri cuprinse între 1000 - 2000 mp

COEFICIENT MAXIM DE UTILIZARE A TERENULUI (CUT)


CUTmax

0,4 pentru terenuri cuprinse între 500 - 1000 mp

0,3 pentru terenuri cuprinse între 1000 - 2000 mp

CATEGORII DE COSTURI CE CAD ÎN SARCINA INVESTITORULUI

· Costuri privind realizarea și aprobarea PUZ;

· Costuri necesare pentru realizarea extinderilor infrastructurii de energie electrică și alimentare cu apă și gaz până la parcelă;

· Costuri privind realizarea bazinelor vidanjabile;

· Costuri privind înființarea corurilor de drum de pe parcela ce a generat PUZ și amenajarea acestora.
CATEGORII DE COSTURI CE CAD ÎN SARCINA AUTORITĂȚII PUBLICE LOCALE

NU ESTE CAZUL.
Art. 2. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 10 ani de la data aprobării acesteia.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef și Compartimentul Autorizări și Urbanism – Direcția Arhitect Șef din cadrul Municipiului Sighișoara.
Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

        Kreuzer Erzsebet       
                                                                                                      Contrasemnează pentru legalitate
                                  SECRETARUL GENERAL al municipiului,

                                              Bizo Anca

(Prezenta s-a adoptat cu unanimitate de voturi.)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Beiu Eugeniu;. 
  9 ex.

  B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 157/27.08.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


